Buan war ziskar ez oa avat ar yezh e-touez an dud. Gwelet a reer ivez ne vez ket lakaet gant ar metoù a ra gant ar brezhoneg (labourerien-douar, pesketaerien, micherourien) o bugale er skolioù divyezhek. Enno e kaver dreist-holl bugale sterned pe renkadoù-etre, tud na reont ket gant ar yezh en un doare henvoazel met a vez desket gante - a-wechoù. Ur frailh hag un troch zo bet : ha kement-se a vez  diskouezet gant ar pennadoù-kaoz dastumet ganin : alies-mat ne vez ket komprenet gant ar vrezhonegerien henvoazel a-vihanik perak e vez lakaet panelloù divyezhek evit ar chêrioù. Poan o devez ivez o kompren yezh an nevezvrezhonegerien. Aze ez eus un dalch nevez ! Ar re o deus stourmet evit ar brezhoneg, o klask reiñ brud ha lufr dezhañ, a chall kreskiñ muioch choazh kemplezh ar vrezhonegerien henvoazel ! Ouzhpenn ur wech em eus klevet brezhonegerien vat o lavaret din : Ni ne gomprenomp ket mat an  abadennoù brezhonek en televizion, hon brezhoneg-ni a dle bezañ trefoedaj.